Spoštovani straši!

Ministrstvo za izobraževanje, znanost in šport je osnovnim šolam poslalo okrožnico (priložena v nadaljevanju) v kateri prosi, da osnovne šole zberemo podatke o samotestiranju učencev tretjega triletja. Ker ostalih podatkov (kako, kdaj, kje, ……) ne poznam in vam zato vseh informacij ne morem podati, vas prosim, da preberete okrožnico in na moj e-naslov o-malecnik.mb@guest.arnes.si do srede do 9. ure sporočite morebitno zainteresiranost za samotestiranje.

Lep dan še naprej,

ravnatelj Rudolf Sedič

 **OSNOVNIM ŠOLAM**

**OBVESTILO: Informativno zbiranje podatkov o učenkah/učencih, ki bi se želeli prostovoljno samotestirati na virus SARS-CoV-2**

Spoštovane ravnateljice, spoštovani ravnatelji,

obveščamo vas, da smo bili seznanjeni z možnostjo, da bi učenke/učenci (v nadaljevanju: učenci) od 7. do 9. razreda osnovne šole izvajali prostovoljno samotestiranje na virus SARSCoV-2.

Če bo sprejeta odločitev, da omenjenim učencem ponudimo možnost samotestiranja, bi se prva samotestiranja predvidoma lahko pričela 15. 4. 2021. Šole ter zainteresirani učenci bi v tem primeru pravočasno prejeli vsa potrebna navodila in video gradiva, ki jih pripravlja Ministrstvo za zdravje.

Za odločitev v zvezi s tem bi potrebovali podatek, koliko učencev od 7. do 9. razreda osnovne šole bi se v primeru, če bi imeli možnost prostovoljnega tedenskega samotestiranja, za to tudi odločilo.

 Prosimo vas, da zberete naslednje podatke:

1. Število vseh učencev 7. razreda:

2. Število zainteresiranih učencev 7. razreda za samotestiranje:

3. Število vseh učencev 8. razreda:

4. Število zainteresiranih učencev 8. razreda za samotestiranje:

5. Število vseh učencev 9. razreda:

6. Število zainteresiranih učencev 9. razreda za samotestiranje:

Podatke boste lahko vnesli v aplikacijo »Covid-19 – stanje na VIZ zavodih« do srede, 7. 4 2021 do 10. ure.

Zahvaljujemo se vam za vaš trud in sodelovanje. O vseh nadaljnjih odločitvah vas bomo sproti obveščali.

S prijaznimi pozdravi,

 mag. Helena Kujundžić Lukaček

 v.d. generalne direktorice

 Direktorata za predšolsko vzgojo in

 osnovno šolstvo